Premier: ‘Kastreer verkragters’Thandi Modise “Chemiese kastrasie van verkragters kan as ‘n afskrikmiddel dien en die plaag van verkragting verminder,” het Modise se kantoor in ŉ verklaring gesê. Modise, wat self as tiener verkrag is, het beloof om ŉ veldtog van stapel te stuur vir ter ondersteuning van chemiese kastrasie “gegewe die onaanvaarbare vlakke wat dié plaag regoor die land bereik het.” Modise het ook ŉ beroep gedoen op mans om hul misnoeë met geweld teen vroue en kinders te kenne te gee. Chemiese kastrasie behels die toediening van medikasie om seksdrang en seksuele aktiwiteit te verminder.